מעל אלף שנים הולכים אלפי אנשים מכל העולם את הדרך לסנטיאגו לאורך כל חודשי השנה. בשנים האחרונות הולכים יותר ויותר אנשים המוצאים בה חוויה רוחנית ומסע התבוננות מאתגר הן פיסית והן מנטאלית. הם הולכים בשבילים השונים המובילים אל קברו של השליח בעיקר בחודשים אפריל (חודש הפריחה ומזג אוויר נוח ברוב האזורים) עד סוף חודש אוקטובר תחילת עונת הגשמים. בחודשי הקיץ אומנם חם מאוד ברוב השבילים אבל רבים בוחרים ללכת דווקא בעונה זו במיוחד בחודש יולי שבו נחגג חג הקדוש (24 ביולי) אז הדרך הופכת להיות חגיגית במיוחד ובעיר סנטיאגו דה קומפוסטלה נערכות חגיגיות מיוחדות לכבוד הקדוש. ישנם ההולכים בעונת החורף בחודשים נובמבר עד מרס, אלו בוחרים בשבילים כמו הויה דה לה פלאטה שמתחיל בסביליה שבדרום (החמימה בעונה זו) חוצה את ספרד ומסתיים בגליסיה שבצפון המדינה, או בשביל החורף (קמינו אינביירנו) המתחיל בעיר פונפרדה ומסתיים ב לצ'ה שבגליסיה. הקמינו דה סנטיאגו היא רשת גדולה מאוד של שבילים מסומנים היטב ונוחים להליכה באירופה ובספרד בכלל ולכן כל עונה יכולה להתאים להליכה בשביל כזה או אחר אם רק מתכננים כראוי.